CELEX: E2017J0007
Language: da
Date: 2018-04-24 00:00:00
Title: Domstolens dom af 24. april 2018 i sag E-7/17 — EFTA-Tilsynsmyndigheden mod Island (En EFTA-stats tilsidesættelse af sine forpligtelser — manglende gennemførelse — direktiv 2014/29/EU)

9.8.2018   
            
            
               DA
            
            
               Den Europæiske Unions Tidende
            
            
               C 280/4
            
         
      DOMSTOLENS DOM
      af 24. april 2018
      i sag E-7/17
      EFTA-Tilsynsmyndigheden mod Island
      
         (En EFTA-stats tilsidesættelse af sine forpligtelser — manglende gennemførelse — direktiv 2014/29/EU)
      
      (2018/C 280/04)
      I sag E-7/17, EFTA-Tilsynsmyndigheden mod Island, hvori der er nedlagt påstand om, at det fastslås, at Island har undladt at træffe de foranstaltninger, der er nødvendige for at gennemføre den retsakt, der er nævnt i punkt 6f i kapitel VIII i bilag II til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2014/29/EU af 26. februar 2014 om harmonisering af medlemsstaternes love om tilgængeliggørelse af simple trykbeholdere på markedet), som tilpasset til aftalen ved protokol 1 hertil, i sin retsorden, og under alle omstændigheder har undladt at underrette EFTA-Tilsynsmyndigheden om de foranstaltninger, der er truffet for at gennemføre nævnte retsakt, således som det kræves efter aftalens artikel 7, har Domstolen, sammensat af præsidenten Páll Hreinsson (refererende dommer) og dommerne Per Christiansen og Bernd Hammermann, afsagt dom den 24. april 2018.
      Domskonklusionen lyder således:
      
                  1.
               
               
                  Island har tilsidesat sine forpligtelser i henhold til artikel 7 i aftalen om Det Europæiske Økonomiske Samarbejdsområde, idet Island ikke inden for den fastsatte frist har truffet de foranstaltninger, der er nødvendige for at gennemføre den retsakt, der er nævnt i punkt 6f i kapitel VIII i bilag II til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2014/29/EU af 26. februar 2014 om harmonisering af medlemsstaternes love om tilgængeliggørelse af simple trykbeholdere på markedet), som tilpasset til aftalen ved protokol 1 hertil.
               
            
                  2.
               
               
                  Island betaler sagens omkostninger.